Michael Aastrup Jensen (V), 2011-11-30:
Finder ministeren det rimeligt, at kriminelle på 14 år fremover kan begå grove forbrydelser, uden at det får konsekvenser for dem?
Spørgsmålet lyder: Finder ministeren det rimeligt, at kriminelle på 14 år fremover kan begå grove forbrydelser, uden at det får konsekvenser for dem?
Som vi jo allerede har danset rundt omkring en gang, er det jo fuldstændig rigtigt, at vi tilsluttede os aftalen, men ikke det om den kriminelle lavalder – det tror jeg efterhånden alle folk har forstået – for vi mener nemlig, det er vigtigt, ikke mindst set i lyset af konkrete sager som den fra Randers, at der altså er 14-årige, som er så langt uden for pædagogisk rækkevidde, at man bliver nødt til at sætte hårdt mod hårdt, for det er simpelt hen det eneste, de har respekt for.
Jeg har taget de her konkrete sager op for at illustrere, at det her altså – selv om det måske lyder, som om 14-årige er børn – er nogle 14-årige, som ikke lader sig gå på af decideret at overfalde mænd i deres bedste alder.
Og der er det altså bare, at jeg stiller mig ekstremt tvivlende over for det her, ligesom det er tilfældet i en lang række læserbreve og lignende, man vil kunne læse i Randers Amtsavis.
Så hvis man havde villet sætte sig ind i sagen før, ville man der have kunnet se, at det er en bekymring, borgerne også deler.
Og der er det bare jeg mener, at justitsministeren må komme med et lidt bedre svar end: Jamen vi gør bare det, I plejede at gøre, før I lavede reglerne om.
Undskyld, jeg siger det, men jeg synes ærlig talt, det er en måske lidt arrogant tilgang til det her, for jeg er i hvert fald stensikker på, at det ikke gør, at den bekymring, der er i Randers, vil blive mindre af den grund.
Jeg siger tak for svaret.
Jeg havde nok næsten frygtet, at det ville blive et svar af den kaliber, efter at have hørt justitsministerens svar på de tidligere spørgsmål.
Men igen: Det her er jo ikke en teoretisk diskussion, det her er en reel diskussion.
Det er en reel diskussion, fordi vi desværre har set en udvikling blandt unge, af nogle kaldet børn, hvor de ting, som 14-årige laver, bliver hårdere og hårdere.
Han mener, at det er vigtigt, at man går ind og kigger på det rent konkret.
Situationen er jo, at tingene desværre har forandret sig i negativ retning, at det altså er blevet mere normalt, at vi har 14-årige, som begår grove overfald som det i Randers.
Hvis vi skal tage nogle tal, kan vi jo se på nogle tal for andet halvår af 2010.
Her var den kriminelle lavalder blevet sænket til 14 år under den tidligere regering, og det betød, at 130 personer på mellem 14 og 15 år havde fået en dom, dvs. 130 personer, som jo, når regeringens forslag om at hæve den kriminelle lavalder bliver gjort til lov, så ikke vil kunne få den her dom.
De vil så få en eller form for pædagogisk svar, en eller anden form for omfavnelse.
Jeg har stor respekt for pædagogiske tilbud, der er mange gode ting i dem, men en gang imellem er der altså nogle folk, nogle unge på 14, som er totalt uden for pædagogisk rækkevidde, og der nytter det ikke noget, at man synger »Cumbaja« omkring et lejrbål, eller hvad man nu har af forskellige tilbud.
Der bliver man nødt til at sætte hårdt mod hårdt, og derfor håber jeg, at justitsministeren sætter sig lidt ind i sagen fra Randers og andre lignende sager, der er rundtomkring, og måske tænker sig lidt om i forhold til hævelsen af den kriminelle lavalder.